CELEX: 62016TN0705
Language: et
Date: 2016-10-03 00:00:00
Title: Kohtuasi T-705/16 P: WQ (*) 3. oktoobril 2016 esitatud apellatsioonkaebus Avaliku Teenistuse Kohtu 21. juuli 2016. aasta otsuse peale kohtuasjas F-1/16, WQ (*) versus parlament

5.12.2016   
               
               
                  ET
               
               
                  Euroopa Liidu Teataja
               
               
                  C 454/29
               
            
          WQ (*1)3. oktoobril 2016 esitatud apellatsioonkaebus Avaliku Teenistuse Kohtu 21. juuli 2016. aasta otsuse peale kohtuasjas F-1/16,  WQ (*1)
            versus parlament
         (Kohtuasi T-705/16 P)
         (2016/C 454/51)
         Kohtumenetluse keel: prantsuse
         
            Pooled
         
         
            Apellatsioonkaebuse esitaja: WQ (*1) (esindajad: advokaadid S. Orlandi ja T. Martin)
         
            Teine menetluspool: Euroopa Parlament
         
            Nõuded
         
         Apellatsioonkaebuse esitaja palub Üldkohtul:
         
                     —
                  
                  
                     tühistada Avaliku Teenistuse Kohtu otsus F-1/16,  WQ (*1)
                        vs. parlament;
                  
               
                     —
                  
                  
                     tühistada ametisse nimetava asutuse 27. märtsi 2015. aasta otsus mitte kanda apellandi nime nende ametnike nimekirja, kes valiti osalema 2014. aastal toimunud kvalifitseerimise koolituskavas;
                  
               
                     —
                  
                  
                     mõista mõlema kohtuastme kohtukulud välja parlamendilt.
                  
               
            Väited ja peamised argumendid
         
         Apellatsioonkaebuse põhjenduseks esitab apellant kolm väidet.
         
                     1.
                  
                  
                     Esimene väide, et Avaliku Teenistuse Kohus rikkus õigusnormi, kui ta analüüsis apellandi poolt esimeses kohtuastmes esitatud väidet, mille kohaselt on rikutud võrdse kohtlemise üldpõhimõtet, kuivõrd ta asus seisukohale, et apellandi faktiline olukord erineb niisuguse kandidaadi olukorrast, kellel on sama taseme diplom pärast üheaastase kursuse läbimist.
                  
               
                     2.
                  
                  
                     Teine väide, et Avaliku Teenistuse Kohus rikkus õigusnormi, kui ta asus seisukohale, et vaidlusalune otsus mitte kanda apellandi nime nende ametnike nimekirja, kes valiti osalema 2014. aastal toimunud kvalifitseerimise koolituskavas, ei riku Euroopa Liidu toimimise lepingu artiklit 165 ning liidu ja liikmesriikide vahelise pädevuse jaotust hariduse valdkonnas.
                  
               
                     3.
                  
                  
                     Kolmas väide, et Avaliku Teenistuse Kohus rikkus õigusnormi, kui ta lükkas tagasi apellandi poolt esimeses kohtuastmes esitatud õigusvastasuse väite, leides et vähemalt üheaastase kursuse läbimise nõue on kvalifitseerimismenetluse olemust arvestades põhjendatud ja proportsionaalne. Apellant leiab sellega seoses, et Avaliku Teenistuse Kohus moonutas tema argumente, kui ta otsustas, et apellant ei vaielnud vastu asjaolule, et vaidlusaluse tunnistuse arvessevõtmine oleks andnud kahekordse kaalu apellandi poolt institutsioonides omandatud töökogemusele.
                  
               
            (*1)  Teave, mis on kustutatud seoses üksikisikute kaitsega isikuandmete töötlemisel.